OzLabs/hebrew-wiki-articles huggingface dataset:
נתן פרג'ון

הרב נתן חוויטה ( - 'לוויתן) פרג'ון (1910, ג'רבה - כ"ב באדר א' ה'תשי"ט, 29 במרץ 1959, אשקלון) היה רבה הראשי הספרדי הראשון של העיר אשקלון. כיהן גם כרב העיר ביזרטה (בנסרט) שבתוניסיה.

== תולדותיו ==
נולד בעיר ג'רבה שבתוניסיה בשנת 1910, לרב דוד ולימימה. נצר למשפחת רבנים. היו לו ארבעה אחים - מסעודה, ציון, שרה ומקיקס.

למד תורה בישיבת "עץ חיים", ונסמך לרבנות על ידי אב בית דין המקומי, הרב מכלוף עידאן. נישא לנוארה, בת העיר גאבס, וכבר בגיל 19 כיהן כרב העיר ביזרטה, ושם נולדו לבני הזוג שבעת ילדיהם - מרים, ישראל, ג'ולי, מרסל, רשל, דוד ושמעון. בביזרטה הקים "כותב" - "חדר" בו למדו הילדים תורה בעברית לאחר הלימודים בבית הספר.

בשנת ה'תש"ט (1949), לאחר הקמת מדינת ישראל, עלה עם משפחתו לארץ ישראל, מטעמי ציונות, אהבת הארץ והחשש מאנטישמיות. המשפחה יצאה לדרכה במסווה של טיול לחוץ לארץ, כיון שהשלטון אסר אז עליית יהודים לישראל, והותירה את כל נכסיה מאחור. הם הגיעו למחנה מעבר בעיר מרסיי שבצרפת ושהו בו כחודשיים, ומשם הפליגו לישראל.

בישראל הם נשלחו להתגורר במעברת באר יעקב, שם חלקו אוהל עם משפחה שעלתה מרומניה, במעברה שימש הרב פרג'ון בהתנדבות כמוהל בבריתות, שוחט ובודק, בעל קורא וחזן.

בשנת 1955, מונה לכהן כרב הראשי הספרדי של אשקלון לצד הרב האשכנזי משה דב וולנר. בפעילותו עסק גם בסיוע לנזקקים, בהשכנת שלום בית, וגישור בסכסוכי משפחות ושכנים בדרכי נועם. דרשותיו משכו גם בני נוער רבים. כן ייסד התכנסות ללימוד תורה במועד קבוע ב"עזתה" (לימים נתיבות), על ידי רבנים ותלמידי חכמים מכל האזור.

הרב פרג'ון כיהן בתפקידו שנים בודדות, ואז לקה בשפעת שהתפתחה לדלקת ריאות, ממנה נפטר בדמי ימיו באדר א' ה'תשי"ט (1959). הוא נקבר בבית הקברות הישן שבאשקלון.

== הנצחתו ==
* רחוב "הרב פרג'ון" באשקלון נקרא על שמו.
* על שמו נקרא בית הכנסת "סוכת הלוויתן" באשקלון.
* על שמו נקרא הרב נתן בוקובזה

== קישורים חיצוניים ==
* [https://www.google.co.il/url?sa=t&rct=j&q=&esrc=s&source=web&cd=6&cad=rja&uact=8&ved=0ahUKEwifxK6w5ZvWAhVeOMAKHXuWDsgQFghFMAU&url=http%3A%2F%2Fwww.2all.co.il%2FWeb%2FSites9%2Flivyatan%2FPAGE1.asp&usg=AFQjCNGN1WK7ECcVGi78xGAPB96gtu8AMA אתר הלוויתן], המוקדש לרב פרג'ון

== הערות שוליים ==

קטגוריה:רבנים ישראלים
קטגוריה:מוהלים ישראלים
קטגוריה:דיינים ישראלים
קטגוריה:שוחטים
קטגוריה:אשקלון: רבנים
קטגוריה:רבני יישובים
קטגוריה:ישראלים ילידי תוניסיה
קטגוריה:ישראלים שנולדו ב-1910
קטגוריה:ישראלים שנפטרו ב-1959
פאקו דה לוסנה

פָּאקוֹ דה לוּסֶנָה (בספרדית: Paco de Lucena; 1859 – 1898) היה גיטריסט ספרדי, אחד מנגני הפלמנקו הנודעים בשלהי המאה ה-19.

== ביוגרפיה ==
פאקו דה לוסנה, ששמו המקורי היה פרנסיסקו דיאס פרננדס, נולד בלוסנה, אנדלוסיה. נגינתו השפיעה על מספר רב של נגני גיטרה, הן בתחום המוזיקה הקלאסית והן הפלמנקו, שהופיעו בראשית המאה ה-20, עם התחדשות העניין בגיטרה.

פאקו דה לוסנה מת כשאנדרס סגוביה היה בן חמש. הגיטרה הראשונה שעליה החל סגוביה לנגן, שנה לאחר מכן, הייתה שייכת בעבר ללוסנה.

בין 27 ל-31 במאי 2009, נחגג יום השנה ה-150 להולדת לוסנה בקונצרט פלמנקו בטירת לוסנה.

==קישורים חיצוניים==

==הערות שוליים==

קטגוריה:גיטריסטים ספרדים
קטגוריה:פלמנקו
קטגוריה:ילידי 1859
קטגוריה:נפטרים ב-1898
ג'ניס ליפסון

ג'ניס "ג'ני" ליפסון-סטיוארט (באנגלית: Janice "Jenny" Lifson-Stuart, (7 באוקטובר 1918 - 1 בספטמבר 2010) הייתה שחיינית וקופצת למים אמריקאית-יהודייה בעבר. אלופת המכביה השנייה (1935) בעלת 4 מדליות, מהן 3 זהב.

== ביוגרפיה ==
ליפסון גדלה באליזבת, ניו ג'רזי.

במכביה השנייה שנערכה בשנת 1935 זכתה ליפסון ב-4 מדליות, 3 זהב ו-1 כסף. מדליות זהב, בקפיצה למים במקפצה של 3 מטר בתוצאה של 88.9 נקודות, לפני מודרן מאוסטריה (62.3 נקודות), במשחה ל-100 מטר חופשי בשיא מכביה חדש של 1:14.4 דקות, לפני פריצי לוי (1:16.2 דקות) וגרצה גוטליב (1:21.6 דקות), שתיהן מאוסטריה ובמשחה ל-100 מטר גב בתוצאה של 1:30.2 דקות, לפני לוסי גולדנר ואלישבע שמידט, שתיהן מאוסטריה. מדליית כסף, במשחה ל-400 מטר חופשי אחרי פריצי לוי (6:17 דקות).

באליפות ארצות הברית שנערכה בשנת 1936 זכתה ליפסון במדליית ארד בקפיצה למים ממקפצה של 3 מטר.

בשל היותה יהודייה החליטה ליפסון בשנת 1936 להחרים את אולימפיאדת ברלין (1936) במחאה על מדיניותו של אדולף היטלר והתעמולה הנאצית נגד היהודים ובכך תמכה בצעדה ובמאבק של המאמנת שלה שרלוט אפשטיין.

בשנת 1937 זכתה ליפסון בפעם החמישית ברציפות באליפות ניו יורק בקפיצה למים ממקפצה של 3 מטר.

== קישורים חיצוניים ==
* [http://www.jta.org/1935/01/02/archive/slants-on-sports-141 Slants on Sports], Jewish Telegraphic Agency, January 2, 1935 
* 

== הערות שוליים ==

קטגוריה:שחייניות חופשי אמריקאיות
קטגוריה:שחייניות גב אמריקאיות
קטגוריה:שחייני גב אמריקאים
קטגוריה:שחייניות יהודיות אמריקאיות
קטגוריה:קופצות למים אמריקאיות
קטגוריה:אלופות המכביה: שחייניות
קטגוריה:אמריקאיות שנולדו ב-1918
קטגוריה:אמריקאים שנולדו ב-1918
קטגוריה:אמריקאיות שנפטרו ב-2010
קטגוריה:אמריקאים שנפטרו ב-2010
אקדמיית חיל האוויר של ארצות הברית

אקדמיית חיל האוויר של ארצות הברית (באנגלית: United States Air Force Academy) היא אקדמיה צבאית המכשירה את צוערי חיל האוויר של ארצות הברית. האקדמיה ממוקמת במדינת קולורדו צפונית לקולורדו ספרינגס. היא אחת מתשע עשרה האקדמיות הפדרליות של ארצות הברית ואחת מחמש אקדמיות השירות בארצות הברית.

האקדמיה משלבת לימודים אקדמיים במשך ארבע שנים ואימונים צבאיים, בוגרי האקדמיה מקבלים תואר ראשון במדעים ומגויסים לחיל האוויר בדרגת סגן משנה. כל הלימודים הם על בסיס מלגה מלאה כנגד התחייבות לשירות פעיל ובמילואים בחיל האוויר. 

אקדמיית חיל האוויר נוסדה באפריל 1954. ביולי 1955 הושבע המחזור הראשון שכלל 306 צוערים, תחילה באתר זמני בבסיס חיל האוויר לאורי בדנוור, ובאוגוסט 1958 עברו הלימודים לאתר הקבוע בסמוך לקולורדו ספרינגס. ביוני 1976 התקבלו לראשונה נשים ללימודים. 

במסגרת חגיגות היובל להקמת האקדמיה הנפיקה המדינה בול לכבוד המוסד וכן הכריזה על האקדמיה כאתר מורשת לאומית.

==קישורים חיצוניים==

* 

* 

קטגוריה:אוניברסיטאות ומכללות צבאיות
קטגוריה:קולורדו: חינוך
קטגוריה:חיל האוויר של ארצות הברית
קטגוריה:בסיסי צבא בארצות הברית: חיל האוויר של ארצות הברית
קטגוריה:ארצות הברית: אקדמיות צבאיות
היימן שטיינטל

שטיינטל, איור של [[הרמן שטרוק]]
היימן שטיינטל (לעיתים: הרמן; בשמו היהודי: חיים; 16 במאי 1823 – 14 במרץ 1899) היה פילולוג ופילוסוף יהודי-גרמני ואחד מאבות הפסיכולוגיה של העמים .

== קורות חיים ==
למד פילולוגיה ופילוסופיה באוניברסיטת ברלין והושפע בעיקר מווילהלם פון הומבולדט ועבודתו בתחום הבלשנות. ייסד יחד עם גיסו מוריץ לצרוס את "כתב העת לפסיכולוגיה של הגזע ובלשנות" (בגרמנית: Zeitschrift für Völkerpsychologie und Sprachwissenschaft) ומ-1883 היה ממנהלי הדויטשה-יזראליטישר גמיינדהבונד (DIGB), ארגון הגג הארצי הראשון של קהילות יהודיות בגרמניה.

שטיינטל נמנה עם סגל בית המדרש הגבוה למדעי היהדות בברלין והרצה על פילוסופיה יהודית ומקרא. הוא נפטר ב-14 במרץ 1899 ונקבר בבית הקברות היהודי בווייסנזה, ברלין.

חלק מזערי מכתביו תורגם לעברית.

ארכיונו האישי שמור בספרייה הלאומית<ref></ref>. 

==מכתביו בעברית==
* שמע ישראל: חיים שטינטל, מבחר מאמריו על היהודים והיהדות. מגרמנית: א"ז רבינוביץ, תל אביב: דפוס אחדות, תרצ"ג, 1933 (חוברת בת 40 עמודים בלבד)

==קישורים חיצוניים==

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פילוסופים יהודים גרמנים
קטגוריה:פסיכולוגים יהודים גרמנים
קטגוריה:בלשנים ולשונאים יהודים גרמנים
קטגוריה:יהודים הקבורים בבית הקברות היהודי בווייסנזה
קטגוריה:סגל בית המדרש הגבוה למדעי היהדות בברלין
קטגוריה:גרמנים שנולדו ב-1823
קטגוריה:גרמנים שנפטרו ב-1899
דניס הרמש

דניס ויקטורוביץ' הרמש (באוקראינית: Дени́с Ві́кторович Га́рмаш; נולד ב-19 באפריל 1990 בעיירה מלובויה שבמחוז לוהנסק) הוא כדורגלן אוקראיני המשחק בעמדות הקשר במטאליסט 1925 מהליגה האוקראינית הראשונה . בעבר שיחק בנבחרת אוקראינה.

== קריירה ==
הרמש החל את קריירת הכדורגל שלו במועדון הכדורגל דינמו קייב. הוא גדל במחלקת הנוער שלה וב-2007 קודם לקבוצה הבוגרת. הרמש שיחק תחילה במסגרת קבוצת המילואים של דינמו, אך להרכב הקבוע של הקבוצה שובץ רק כעבור 3 שנים בעונת 2010/2011.

==נבחרת==
הרמש שיחק בכל שכבות הגיל של הנבחרות הלאומיות של אוקראינה. בנובמבר 2007 שיחק את משחקו הראשון בשורות נבחרת הנערים של אוקראינה. לאחר 6 משחרים במדי נבחרת הנערים עבר לנבחרת הנוער של אוקראינה.

הרמש שיחק בנבחרת הנוער במשך שנתיים והיה לאחד מכוכבי הנבחרת (נכון להיום מחזיק הרמש בשיא של מספר ההופעות של נבחרת הנוער - 27 משחקים). ב-2009 השתתף עם הנבחרת באליפות אירופה בכדורגל לנבחרות עד גיל 19 וזכה עמה במקום הראשון. במהלך האליפות הבקיע הרמש 3 שערים, אחד מהם במשחק הגמר מול נבחרת אנגליה (האוקראינים ניצחו את האנגלים בתוצאה 0:2 ).

מנבחרת הנוער המשיך הרמש לנבחרת הצעירה. הוא שיחק 16 משחקים, הבקיע 2 שערים. בשנת 2011 היה בסגל הנבחרת באליפות אירופה לנבחרות צעירות. הרמש השתתף ב־2 מתוך 3 משחקי הנבחרת בטורניר. במשחק מול נבחרת ספרד הוא קיבל 2 כרטיסים צהובים והורחק מן המגרש.

בנבחרת הלאומית של אוקראינה משחק הרמש מאז אוקטובר 2011. משחקו הראשון במדי הנבחרת היה משחק ידידות מול . הרמש היה בסגל נבחרת אוקראינה ליורו 2012. הוא השתתף באחד מתוך שלושת משחקי הנבחרת בתחרות. ביורו 2016 זומן שוב לנבחרת. השתתף רק במשחק אחד בטורניר כשנכנס כמחליף במשחק מול נבחרת צפון אירלנד.

==תארים==
* מקום ראשון באליפות אירופה בכדורגל עד גיל 19
* אליפות אוקראינה : 2014/2015, 2015/2016, 2020/2021
* הגביע האוקראיני: 2013/2014, 2014/2015, 2019/2020, 2020/2021

==קישורים חיצוניים==

קטגוריה:קשרי כדורגל אוקראינים
קטגוריה:כדורגלני דינמו קייב
קטגוריה:כדורגלני נבחרת אוקראינה
קטגוריה:כדורגלנים אוקראינים
קטגוריה:כדורגלני ריזספור
קטגוריה:כדורגלני יורו 2012
קטגוריה:כדורגלני יורו 2016
קטגוריה:אוקראינים שנולדו ב-1990
סמואל קוקס

סמואל "סם" ד. קוקס (באנגלית: Samuel "Sam" D. Cox) הוא קצין בדימוס בדרגת לוטננט גנרל, בתפקידו האחרון שירת כמפקד חיל האוויר ה-18 של ארצות הברית.

==ביוגרפיה==
קוקס גדל בלוריס שבקרוליינה הדרומית. הוא בנם של אן וג'רי קוקס ולו אח אחד. אביו שירת כקצין בחיל האוויר. ב-1984 סיים לימודי תואר ראשון באקדמיית חיל האוויר של ארצות הברית. התגייס לחיל האוויר ושירת כטייס מטוסי תובלה. 

שירת כטייס לוקהיד C-141 סטארליפטר בטייסת התובלה 41, במסגרת זו השתתף בהנחתת הכוחות האמריקאים במהלך הפלישה האמריקאית לפנמה ב-1989. שירת כעוזר מפקד כנף התובלה 537, ראש ענף C-141 וקצין תכנון בפיקוד התובלה של חיל האוויר והשתתף במלחמת המפרץ. שימש עוזר למפקד פיקוד המבצעים המיוחדים של חיל האוויר. לאחר לימודים במכללה לפיקוד ומטה של חיל האוויר שימש עוזר קצין אג"ם בטייסת 17 וקצין מבצעים בטייסת התמיכה 457 השייכת לכנף מטוסי בואינג C-17 גלובמאסטר III. 

בשנים 1999–2001 פיקד על טייסת התובלה 14, המפעילה מטוסי C-17 מבסיס חיל האוויר צ'ארלסטון בקרוליינה הדרומית. לאחר מכן שימש סגן מפקד להק המבצעים 437. בשנים 2002–2004 שירת כסגן המזכיר הראשי בלשכת מזכיר ההגנה של ארצות הברית. במאי 2004 מונה לסגן מפקד כנף התובלה 437. במאי 2005 מונה למפקד כנף תובלה 436 המפעילה מטוסי C-17 ומטוסי C-5 גלקסי מבסיס חיל האוויר דובר שבדלאוור. במאי 2007 מונה לראש ענף במטה חיל האוויר. בשנים 2008–2010 שימש מפקד הצוערים באקדמיית חיל האוויר. ביולי 2010 מונה למפקד מרכז מבצעי האוויר והחלל 618 בחיל האוויר ה-18 של ארצות הברית. באוגוסט 2011 מונה לראש ענף אסטרטגיה, מדיניות, תכנון ולוגיסטיקה בפיקוד התובלה של ארצות הברית. ביוני 2012 מונה לקצין אג"ם בפיקוד. 

בדצמבר 2013 קודם לדרגת לוטננט גנרל ומונה לראש אגף כוח האדם של במטה חיל האוויר. באוקטובר 2015 מונה למפקד חיל האוויר ה-18 של ארצות הברית ושירת בתפקיד עד יוני 2017.

במהלך שירותו צבר מעל 4,600 שעות טיסה, על מטוסי T-37 טוויט, T-38 טאלון, בואינג C-17, C-5 גלקסי, לוקהיד C-141 סטארליפטר.

קוקס בעל תואר שני בפיתוח משאבי אנוש מאוניברסיטת ובסטר בסנט לואיס, בוגר המכללה לפיקוד ומטה של חיל האוויר ובעל תואר שני בלימודי ביטחון לאומי מהמכללה הלאומית למלחמה. הוא נשוי לתמי ואב לבן ובת.

==קישורים חיצוניים==

* [http://www.af.mil/AboutUs/Biographies/Display/tabid/225/Article/108383/lieutenant-general-samuel-d-cox.aspx ביוגרפיה] באתר חיל האוויר של ארצות הברית

==הערות שוליים==

קטגוריה:גנרלים בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של חיל האוויר
קטגוריה:טייסי חיל האוויר של ארצות הברית
קטגוריה:מעוטרי מדליית האוויר
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1961
מרקוס קול

מרקוס טוליו קול טסייו (בספרדית Marco Tulio Coll Tesillo) (23 באוגוסט 1935 - 6 ביוני 2017) היה כדורגלן קולומביאני ששיחק עם נבחרתו בטורניר גביע העולם 1962 שנערך בצ'ילה וזכור כשחקן היחידי עד היום שכבש שער אולימפי בהיסטוריה של הטורניר.

==ביוגרפיה==
מרקוס קול נולד ב-23 באוגוסט 1935 בברנקייה שבקולומביה לזוג אליאס קול ואמלינה טסייו. אביו היה שופט הכדורגל הראשון שניהל משחק רשמי בליגת העל הקולומביאנית שהוקמה ב-1948 והיה לשופט הקולומביאני הראשון שקיבל את תג השיפוט הבינלאומי של פיפ"א.

מרקוס שיחק במספר קבוצות בארצו, כאשר את משחק הבכורה ערך ב-1952 במדי ספורטינג ברנקייה ואת הקריירה סיים ב-1971 במדי הקבוצה הבכירה של העיר, ג'וניור ברנקייה. את התואר הקבוצתי היחיד בקריירה שלו השיג במדי אינדפנדיינטה מדיין, כשזכה עימה באליפות בשנת 1955. כמו כן שיחק בשתי קבוצות מחוץ למולדתו: בשנת 1956 בפלטנסה מארגנטינה ובשנים 1964-1965 בדפורטיבו אירפואטו ממקסיקו.

ב-6 ביוני 2017, נפטר בביתו שבברנקייה בגיל 81 לאחר מחלה.

===נבחרת קולומביה===
מרקוס קול שיחק במדי נבחרת קולומביה במשך שש שנים, שבמהלכן הספיק לשחק 11 משחקים ולכבוש חמישה שערים. הזכור ביותר מביניהם היה השער שכבש לרשתו של השוער הסובייטי, לב יאשין במסגרת משחקי מונדיאל 1962 בצ'ילה. בפיגור של 1-4 מול ברית המועצות, בעט קול בעיטת קרן שסובבה את הכדור היישר לתוך שערו של יאשין. שער ישירות מבעיטת קרן נקרא גם "שער אולימפי" וקול הוא השחקן היחיד עד היום שעשה זאת במסגרת משחקי גביע העולם. המשחק עצמו הסתיים בתיקו 4-4, התוצאה המפתיעה בטורניר, שכן ברית המועצות נחשבה אז למעצמת כדורגל בעוד שקולומביה ערכה את הופעת הבכורה שלה במונדיאל והודחה בשלב הבתים לאחר הפסדים מול יוגוסלביה ואורוגוואי.

==תארים==
===תארים כשחקן===
;אינדפנדיינטה מדיין
* אליפות קולומביה (1) – 1955

==קישורים חיצוניים==

* [http://www.elespectador.com/deportes/marcos-coll-el-gol-olimpico-me-inmortalizo-articulo-349719 ראיון] באתר El Espectador 
* [https://marcoscoll.wordpress.com/biografia/ ביוגרפיה] 
* 

==הערות שוליים==

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני אינדפנדיינטה מדיין
קטגוריה:כדורגלני פלטנסה
קטגוריה:כדורגלני ג'וניור ברנקייה
קטגוריה:כדורגלני מונדיאל 1962
קטגוריה:מאמני כדורגל קולומביאנים
קטגוריה:מאמני ג'וניור ברנקייה
קטגוריה:כדורגלני אתלטיקו בוקרמנגה
קטגוריה:כדורגלני דפורטס טולימה
קטגוריה:ילידי 1935

קטגוריה:נפטרים ב-2017
בן-אזן

משרת בהיר עור בפני רעמסס השני בארמונו לצד אחד הנסיכים ומשרתים אחרים, ייתכן שזהו בן-אזן או שכך נראו הפקידים הזרים

בן-אזן (בתעתיק לאנגלית: "Ben-Azen") היה פקיד ממוצא כנעני או מזרח תיכוני ששירת בחצרות הפרעונים רעמסס השני ובנו מרנפתח, תפקידו הרשמי של בן-אזן היה "נושא הגביע" - כלומר: האדם שמגיש לפרעה את ספל השתייה שלו. עצם תפקידו המוגדר והרם מעלה מעיד על השתלבותם המוצלחת של מהגרים מהלבנט במצרים העתיקה, שלמרות שהוסללו לעבודות בזויות בשל מוצאם הזר, חלקם הצליח לטפס למשרות רמות מעלה במוסדות כמו מקדשים ומשרות אמון בחצרו של המלך עצמו. מארק ואן דה מיירופ טוען כי רבים מה"משרתים" (התואר שניתן לפקידים ממוצא זר) הללו בתקופה הרעמססית היו ממוצא לבנטיני.

כתובת שמכילה את שמו נתגלתה והשם המצרי שניתן לו בחצרו של רעמסס השני היה: "Ramesses-em-per-Ra" שמשמעותו היא "רעמסס בביתו של האל רע", הכתובת מציינת כי נולד באזור צפון ירדן של ימינו. משמו עולה כי כפי הנראה שם אביו היה אזן.

==הערות שוליים==

קטגוריה:כנען: אישים היסטוריים
קטגוריה:בעלי תפקידים בשושלת ה-19 במצרים
קיירן וסטווד

קיירן וסטווד (באנגלית: Keiren Westwood; נולד ב-23 באוקטובר 1984) הוא כדורגלן עבר אירי ששיחק בעמדת השוער בקרו אלכסנדרה.

==קריירת מועדונים==
וסטווד התחיל את הקריירה שלו במחלקת הנוער של מנצ'סטר סיטי. בנובמבר הושאל לאולדהאם אתלטיק על מנת לצבור ניסיון, אך כעבור זמן קצר שבר את ידו ולא זכה לדקות משחק במדיה. לאחר שהחלים מהפציעה, וסטווד התקשה למצוא קבוצה ואף שקל לפרוש מכדורגל ולהיות קצין משטרה.

בקיץ הצטרף וסטווד לקרלייל יונייטד מהליגה החמישית באנגליה. במרץ ערך את הופעת הבכורה שלו בקבוצה לאחר פציעתו של השוער הראשון. בעונת וסטווד הפך לשוער הראשון של הקבוצה ואת העונה סיים עם 35 משחקים בליגה. בתום העונה, קרלייל העפילה לליגה השלישית שנה אחרי שעלתה מהליגה החמישית לרביעית. את שתי העונות שלאחר מכן, וסטווד סיים כאשר הוא לא החמיץ אף משחק ליגה. בעונת נבחר לשחקן העונה בליגה.

ב-18 ביוני חתם ל-3 שנים בקובנטרי סיטי מהפוטבול ליג צ'מפיונשיפ. בעונתו הראשונה במועדון, נבחר לשוער העונה בליגה. שנה לאחר מכן, נבחר לכדורגלן העונה של המועדון.

ב-22 ביוני 2011 חתם בסנדרלנד. ב-23 באוגוסט 2011 ערך את הופעת הבכורה שלו בקבוצה במשחק הגביע נגד ברייטון אנד הוב אלביון. ב-29 באוקטובר ערך את הופעת הבכורה שלו בליגה במשחק נגד אסטון וילה. בסנדרלנד, וסטווד שימש כשוער שני לסימון מיניולה ובעונתו האחרונה לויטו מאנונה. בסך הכל וסטווד רשם 24 הופעות במדי סנדרלנד בכל המסגרות מתוכן 19 בליגה.

ב-7 ביולי 2014 חתם לשנתיים בשפילד ונסדיי מהצ'מפיונשיפ. בעונת וסטווד רשם שתי הדיפות פנדלים מתוך 4 בעיטות שנבעטו נגד ונסדיי ואף שמר על שער נקי ב-17 משחקים ובכך השווה את שיא כל הזמנים של המועדונים. ב-21 בפברואר 2015 הורחק במשחק הליגה נגד דרבי קאונטי.

==קריירה בינלאומית==
ב-17 במאי 2009 וסטווד זומן לראשונה לסגל נבחרת אירלנד לקראת מחנה אימונים בפורטוגל. ב-29 במאי 2009 וסטווד ערך את הופעת הבכורה שלו בנבחרת במשחק ידידות נגד . ב-26 במרץ 2011 וסטווד ערך את הופעת הבכורה שלו במסגרת רשמית במסגרת מוקדמות יורו 2012 נגד .

לאחר פרישתו של שיי גיבן מהנבחרת אחרי יורו 2012, וסטווד הפך לשוער הראשון בנבחרת, אך כעבור זמן קצר איבד את מקומו לדייוויד פורד.

==תארים==
; אישיים
*שחקן העונה של קרלייל יונייטד: 
*נבחרת העונה בפוטבול ליג הראשונה: 
*שחקן העונה בקובנטרי סיטי: 
*נבחרת העונה בצ'מפיונשיפ: , 
*שחקן העונה בשפילד ונסדיי: 

==קישורים חיצוניים==

קטגוריה:כדורגלנים אירים
קטגוריה:שוערי כדורגל אירים
קטגוריה:מנצ'סטר: כדורגלנים
קטגוריה:כדורגלני מנצ'סטר סיטי
קטגוריה:כדורגלני אולדהאם אתלטיק
קטגוריה:כדורגלני קרלייל יונייטד
קטגוריה:כדורגלני קובנטרי סיטי
קטגוריה:כדורגלני סנדרלנד
קטגוריה:כדורגלני שפילד ונסדיי
קטגוריה:כדורגלני קווינס פארק ריינג'רס
קטגוריה:כדורגלני קרו אלכסנדרה
קטגוריה:כדורגלני נבחרת אירלנד
קטגוריה:כדורגלני יורו 2012
קטגוריה:כדורגלני יורו 2016
קטגוריה:אנגלים שנולדו ב-1984
קטגוריה:אירים שנולדו ב-1984
עונת 1905/1906 בפוטבול ליג

עונת 1905/1906 הייתה העונה ה-18 של הפוטבול ליג שהיא הייתה הליגה האנגלית הבכירה בכדורגל. העונה החלה ב-2 בספטמבר 1905 והסתיימה ב-30 באפריל 1906. 

הליגה כללה 20 קבוצות. ליברפול ובולטון וונדררס היו הקבוצות שעלו מליגת משנה.

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ליברפול שרק העונה עלתה מליגת משנה זכתה באליפות בפעם השנייה בתולדות המועדון. 

בסוף העונה לליגת משנה ירדו נוטינגהאם פורסט ווולברהמפטון וונדררס. במקומן לליגה הבכירה עלו בריסטול סיטי ומנצ'סטר יונייטד.

==כדורגלנים מצטיינים==

אלברט שפרד מבולטון וונדררס כבש 22 שערים וזכה בתואר מלך השערים. 

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1||ליברפול || 38 || 23 || 5 || 10 || 79 || 46 || 1.717 ||33|| 51 ||זכייה בליגה
|-
|2||פרסטון נורת' אנד||38||17||13||8||54||39||1.385||15||47
|-
|3||ונסדיי||38||18||8||12||63||52||1.212||11||44
|-
|4||ניוקאסל יונייטד ||38||18||7||13||74||48||1.542||26||43
|-
|5||מנצ'סטר סיטי||38||19||5||14||73||54||1.352||19||43
|-
|6||בולטון וונדררס||38||17||7||14||81||67||1.209||14||41
|-
|7||ברמינגהאם סיטי||38||17||7||14||65||59||1.102||6||41
|-
|8||אסטון וילה||38||17||6||15||72||56||1.286||16||40
|-
|9||בלקברן רוברס||38||16||8||14||54||52||1.038||2||40
|-
|10||סטוק סיטי||38||16||7||15||54||55||0.982||1-||39
|- bgcolor=#99BADD 
|11||אברטון||38||15||7||16||70||66||1.061||4||37||זכייה בגביע האנגלי
|-
|12||ווליץ' ארסנל||38||15||7||16||62||64||0.969||2-||37
|-
|13||שפילד יונייטד||38||15||6||17||57||62||0.919||5-||36
|-
|14||סנדרלנד||38||15||5||18||61||70||0.871||9-||35
|-
|15||דרבי קאונטי||38||14||7||17||39||58||0.672||19-||35
|-
|16||נוטס קאונטי||38||11||12||15||55||71||0.775||16-||34
|-
|17||ברי||38||11||10||17||57||74||0.770||17-||32
|-
|18||מידלסברו||38||10||11||17||56||71||0.789||15-||31
|- bgcolor=#F08080 
|19||נוטינגהאם פורסט||38||13||5||20||58||79||0.734||31||21-||ירדה ליגה
|- bgcolor=#F08080 
|20||וולברהמפטון וונדררס||38||8||7||23||58||99||0.586||23||41-||ירדה ליגה
|}

==קישורים חיצוניים==
* [http://www.rsssf.com/engpaul/FLA/1905-06.html נתונים מפורטים מאתר rsssf]

קטגוריה:תחרויות כדורגל ב-1905
קטגוריה:תחרויות כדורגל ב-1906
קטגוריה:עונות בפוטבול ליג
עונת 1906/1907 בפוטבול ליג

עונת 1906/1907 הייתה העונה ה-19 של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1906 והסתיימה ב-27 באפריל 1907. 

הליגה כללה 20 קבוצות. בריסטול סיטי ומנצ'סטר יונייטד היו הקבוצות שעלו מליגת משנה.

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ניוקאסל יונייטד זכתה באליפות בפעם השנייה בתולדות המועדון. 

בסוף העונה לליגת משנה ירדו דרבי קאונטי וסטוק סיטי. במקומן לליגה הבכירה עלו נוטינגהאם פורסט (לאחר שהייה עונה בודדת בליגת משנה) וצ'לסי (בפעם הראשונה בתולדות המועדון).

==כדורגלנים מצטיינים==

אלכס יאנג מ(אברטון כבש 30 שערים וזכה בתואר מלך השערים. 

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1||ניוקאסל יונייטד||38||22||7||9||74||46||1.609||28||51 ||זכייה בליגה
|-
|2||בריסטול סיטי||38||20||8||10||66||47||1.404||19||48
|-
|3||אברטון||38||20||5||13||70||46||1.522||24||45
|-
|4||שפילד יונייטד||38||17||11||10||57||55||1.036||2||45
|-
|5||אסטון וילה||38||19||6||13||78||52||1.500||26||44
|-
|6||בולטון וונדררס||38||18||8||12||59||47||1.255||12||44
|-
|7||ווליץ' ארסנל||38||20||4||14||66||59||1.119||7||44
|-
|8||מנצ'סטר יונייטד||38||17||8||13||53||56||0.946||3-||42
|-
|9||ברמינגהאם סיטי||38||15||8||15||52||52||1.000||0||38
|-
|10||סנדרלנד||38||14||9||15||65||66||0.985||1-||37
|-
|11||מידלסברו||38||15||6||17||56||63||0.889||7-||36
|-
|12||בלקברן רוברס||38||14||7||17||56||59||0.949||3-||35
|- bgcolor=#99BADD 
|13||ונסדיי||38||12||11||15||49||60||0.817||11-||35||זכייה בגביע האנגלי
|-
|14||פרסטון נורת' אנד||38||14||7||17||44||57||0.772||13-||35
|-
|15||ליברפול||38||13||7||18||64||65||0.985||1-||33
|-
|16||ברי||38||13||6||19||58||68||0.853||10-||32
|-
|17||מנצ'סטר סיטי||38||10||12||16||53||77||0.688||24-||32
|-
|18||נוטס קאונטי||38||8||15||15||46||50||0.920||4-||31
|- bgcolor=#F08080 
|19||דרבי קאונטי||38||9||9||20||41||59||0.695||18-||27||ירדה ליגה
|- bgcolor=#F08080 
|20||סטוק סיטי||38||8||10||20||41||64||0.641||23-||26||ירדה ליגה
|}

==קישורים חיצוניים==
* [http://www.rsssf.com/engpaul/FLA/1906-07.html נתונים מפורטים מאתר rsssf]

קטגוריה:תחרויות כדורגל ב-1907
קטגוריה:תחרויות כדורגל ב-1906
קטגוריה:עונות בפוטבול ליג
אברהם פאוסט

אברהם (אבי) פאוסט (נולד ב־1967) הוא ארכאולוג המשמש כפרופסור לארכאולוגיה של התקופה העתיקה במחלקה ללימודי ארץ ישראל וארכאולוגיה ע"ש מרטין (זוס) וחבר במכון לארכאולוגיה באוניברסיטת בר-אילן.

== ביוגרפיה ==
פאוסט סיים את עבודת הדוקטורט באוניברסיטת בר-אילן (תש"ס, בהנחיית פרופ' שלמה בונימוביץ ופרופ' זאב ספראי), והשתלם גם באוניברסיטאות אוקספורד (visiting graduate student, שם קיבל במכון לארכאולוגיה; מלגת רוטשילד) והרווארד (פוסט-דוקטורט, עמית פולברייט). בנוסף, בשנת 2008 הוא שימש כעמית קנדי ליי (Kennedy Leigh Fellow) במרכז אוקספורד ללימודי עברית ויהדות, באוניברסיטת אוקספורד, ובשנת 2012—2013 כיהן כפרופ' אורח במחלקה ללימודי שפות המזרח הקרוב ותרבויותיו (Near Eastern Languages and Civilizations) באוניברסיטת הרווארד.

בשנים ה'תשס"ו–ה'תשס"ט שימש פאוסט כראש המכון לארכאולוגיה באוניברסיטת בר-אילן, ובשנים ה'תש"ע–ה'תשע"א כראש המחלקה ללימודי ארץ-ישראל וארכאולוגיה ע"ש מרטין (זוס). פאוסט מעביר קורסים גם במחלקה להיסטוריה כללית באוניברסיטה.

פאוסט השתתף במספר חפירות וסקרים ארכאולוגיים בישראל ובחו"ל. בשנים 1997—2003 הוא ניהל, יחד עם פרופ' עדי ארליך, את חפירות ח'רבת א-רסם, ומאז שנת 2006 הוא מנהל את פרויקט החפירות בתל עיטון והסקר בסביבותיו.

תחומי המחקר וההתמחות של פאוסט הם ארכאולוגיה והיסטוריה של ארץ ישראל בתקופות השונות, בדגש על תקופת הברונזה והברזל (ארכאולוגיה מקראית). דגש מיוחד יש במחקריו על המגזר הכפרי, ועל שילוב שיטות מתחום מדעי החברה, ובעיקר אנתרופולוגיה, במחקר הארכאולוגי.

מחקריו כוללים היבטים של ארכאולוגיה של ההתנחלויות, אינטראקציה עירונית-כפרית, ריבוד חברתי-כלכלי, אתניות, תהליכים המורכבות החברתית, החפירות ושיטות הסקר והמתודולוגיה.

רבים ממחקריו בתחום זה עוסקים בחברה הישראלית בתקופת הברזל, בהיווצרות הזהות האתנית הישראלית בתקופה זו, וביחסי הישראלים, הפלשתים והכנענים.

מאמרים מתודיים פרסם פאוסט גם על הסקר הארכאולוגי ואמינותו, על השוואת שיטות מחקר שונות לזיהוי ההיסטוריה של אתרים (עם חיה כץ) וכן על פיתוח שיטת סקר חדשה (עם יאיר ספיר) שעושה שימוש בתלוליות העפר שיוצרים חולדים על מנת ללמוד על קיומם של אתרים קדומים וגבולותיהם.

פאוסט פרסם יותר ממאה וחמישים מאמרים, ומספר ספרים, במגוון נושאים הקשורים לארכאולוגיה ולהיסטוריה של ארץ-ישראל. בעיקר ספרים ומאמרים רבים העוסקים בהיבטים שונים של הארכאולוגיה הישראלית מתקופת הברונזה הקדומה ועד התקופה הביזנטית, עם דגש מיוחד על חברת הברזל.

== ספרים שחיבר ==
*פאוסט, א', תשס"ה, החברה הישראלית בתקופת המלוכה: מבט ארכאולוגי, ירושלים: יד יצחק בן צבי. 2005
* פאוסט, א' וספראי, ז', תשע"ה, תולדות ההתיישבות בארץ-ישראל: ניתוח כמותי לאור ממצאי חפירות ההצלה והחפירות היזומות, רמת גן, מרכז אינגבורג רנרט ללימודי ירושלים, תשס"ז, אוניברסיטת בר-אילן
* Faust, A., 2006, Israel’s Ethnogenesis: Settlement, Interaction, Expansion and Resistance, Routledge: London
* Faust A. and A. Erlich, 2011, Khirbet er-Rasm, Israel: The Changing Faces of the Countryside, Oxford: Archaeopress
* Faust, A. 2012, The Archaeology of Israelite Society in Iron Age II, Winona Lake: Eisenbrauns
* Faust, A. 2012, Judah in the Neo-Babylonian Period: The Archaeology of Desolation, Atlanta: Society of Biblical Literature

== קישורים חיצוניים ==
 
* 
* 

קטגוריה:ארכאולוגים ישראלים
קטגוריה:סגל אוניברסיטת בר-אילן: ארץ ישראל וארכאולוגיה
קטגוריה:חוקרי ארץ ישראל
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1967
פונטיאק בונוויל

פונטיאק בונוויל, שנת 1986
פונטיאק בונוויל, 2 דלתות, שנת 1964
פונטיאק בונוויל (באנגלית: Pontiac Bonneville) היא מכונית סלון, אשר יוצרה על ידי חברת פונטיאק, האמריקאית, מבית ג'נרל מוטורס בין השנים 1957–2005.
בנוסף, הדגם יוצר בגרסאות קופה, קבריולה וסטיישן.

בנוסף, משנת 1982–2005 הדגם יוצר בקנדה.

פונטיאק בונוויל יוצרה במשך 48 שנים במשך 10 דורות. בשנה האחרונה לייצור הדגם (2005) יוצרו 12,000 יחידות בלבד.

==דורות וגרסאות==
* דור ראשון (1958)
(2 דלתות הרדטופ, 2 דלתות קבריולה)
* דור שני (1959-1960)
(2 דלתות קופה, 2 דלתות קבריולה, 4 דלתות סדאן, 4 דלתות הרדטופ, 4 דלתות סטיישן)
* דור שלישי (1961-1964)
(2 דלתות הרדטופ, 2 דלתות קבריולה, 4 דלתות סדאן, 4 דלתות הרדטופ, 4 דלתות סטיישן)
* דור רביעי (1965-1970)
(2 דלתות הרדטופ, 2 דלתות קבריולה, 4 דלתות סדאן, 4 דלתות הרדטופ, 4 דלתות סטיישן)
* דור חמישי (1971-1976)
(2 דלתות קופה, 4 דלתות סדאן, 4 דלתות הרדטופ)
* דור ששי (1977-1981)
(2 דלתות קופה, 4 דלתות סדאן, 4 דלתות סטיישן)
* דור שביעי (1982-1986)
(4 דלתות סדאן, 5 דלתות סטיישן)
* דור שמיני (1987-1991)
(4 דלתות סדאן)
* דור תשיעי (1992-1999)
(4 דלתות סדאן)
* דור עשירי (2000-2005)
(4 דלתות סדאן)

==תמונות==
<gallery>
קובץ:Pontiac Bonneville (12405994134).jpg | פונטיאק בונוויל - דור ראשון
קובץ:1958 Pontiac Bonneville, p9.jpg| פונטיאק בונוויל, שנת 1958
קובץ:1960 Pontiac Bonneville Safari 2.jpg| פונטיאק בונוויל סטיישן, שנת 1960
קובץ:Pontiac Bonneville 1960 Sport Coupe cockpit Lake Mirror Cassic 16Oct2010 (14874122591).jpg| פונטיאק בונוויל קופה, 1960 - מבט לתא הנהג ולוח מחוונים
קובץ:1963 Pontiac Bonneville Convertible G'wich Concours.JPG| פונטיאק בונוויל, קבריולט, שנת 1963
קובץ:Pontiac Bonneville sixth.jpg | פונטיאק בונוויל - דור ששי
קובץ:Pontiac-Bonneville-SLE.jpg| פונטיאק בונוויל
קובץ:Pontiac Bonneville rear 20071029.jpg| פונטיאק בונוויל
קובץ:1978 Pontiac Bonneville sedan rear left.jpg| פונטיאק בונוויל, שנת 1978 - דור ששי
קובץ:1987 Pontiac Bonneville SE, rear left.jpg| פונטיאק בונוויל, שנת 1987 - דור שמיני
קובץ:The Bonneville.jpg| פונטיאק בונוויל
קובץ: 1986 Pontiac Bonneville (7000766251).jpg|פונטיאק בונוויל, שנת 1986
קובץ:1986 Pontiac Bonneville rear (7000765213).jpg|פונטיאק בונוויל, שנת 1986
קובץ:Pontiac Bonneville (6083841012).jpg|פונטיאק בונוויל, 2 דלתות
קובץ:Pontiac Bonneville dutch licence registration 57-YB-55.JPG|פונטיאק בונוויל, 2 דלתות
קובץ:1971 Pontiac Bonneville (16274154198).jpg| פונטיאק בונוויל, רכב הצלה, 1971 (צולם ב- ניו זילנד)
קובץ:1977 Bonneville Sedan.jpg| פונטיאק בונוויל, סדאן, שנת 1977
קובץ:Canmania Car show - Wimborne (9589552875).jpg| פונטיאק בונוויל (דור רביעי) - מבט לתא הנהג
קובץ:1967 Pontiac Bonneville 428 (15353249886).jpg| פונטיאק בונוויל, קבריולט, שנת 1967
קובץ:Scenicshot.jpg| פונטיאק בונוויל קבריולט דור רביעי, שנת 1965
</gallery>

==ראו גם==
* פונטיאק
* ג'נרל מוטורס
* שברולט
* ביואיק

==קישורים חיצוניים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1957
קטגוריה:מכוניות אמריקאיות
קטגוריה:כלי רכב המיוצרים בקנדה
בונוויל
עונת 1907/1908 בפוטבול ליג

עונת 1907/1908 הייתה העונה ה-20 של הפוטבול ליג שהיא הייתה הליגה האנגלית הבכירה בכדורגל. העונה החלה ב-2 בספטמבר 1907 והסתיימה ב-29 באפריל 1908. 

הליגה כללה 20 קבוצות. נוטינגהאם פורסט (לאחר שהייה עונה בודדת בליגת משנה) וצ'לסי (בפעם הראשונה בתולדות המועדון) היו הקבוצות שעלו מליגת משנה.

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

מנצ'סטר יונייטד זכתה באליפות בפעם הראשונה בתולדות המועדון. 

ווליץ' ארסנל ובלקברן רוברס סיימו את העונה עם תוצאות זהות (באותו זמן לא הייתה התייחסות לשערי חוץ) ולקבוצות הוענק מקום 14.

בסוף העונה לליגת משנה ירדו ברמינגהאם סיטי ובולטון וונדררס. במקומן לליגה הבכירה עלו ברדפורד סיטי ולסטר סיטי (שתיהן בפעם הראשונה בתולדות המועדון).

==כדורגלנים מצטיינים==

אינוק ווסט מנוטינגהאם פורסט כבש 27 שערים וזכה בתואר מלך השערים. 

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1||מנצ'סטר יונייטד||38||23|| 6|| 9||81||48||1.688||33||52 ||זכייה בליגה
|-
|2||אסטון וילה||38||17||9||12||77||59||1.305||18||43
|-
|3||מנצ'סטר סיטי||38||16||11||11||62||54||1.148||8||43
|-
|4||ניוקאסל יונייטד||38||15||12||11||65||54||1.204||11||42
|-
|5||ונסדיי||38||19||4||15||73||64||1.141||9||42
|-
|6||מידלסברו||38||17||7||14||54||45||1.200||9||41
|-
|7||ברי||38||14||11||13||58||61||0.951||3-||39
|-
|8||ליברפול||38||16||6||16||68||61||1.115||7||38
|-
|9||נוטינגהאם פורסט||38||13||11||14||59||62||0.952||3-||37
|-
|10||בריסטול סיטי||38||12||12||14||58||61||0.951||3-||36
|-
|11||אברטון||38||15||6||17||58||64||0.906||6-||36
|-
|12||פרסטון נורת' אנד||38||12||12||14||47||53||0.887||6-||36
|-
|13||צ'לסי||38||14||8||16||53||62||0.855||9-||36
|-
|14||ווליץ' ארסנל||38||12||12||14||51||63||0.810||12-||36
|-
|14||בלקברן רוברס||38||12||12||14||51||63||0.810||12-||36
|-
|16||סנדרלנד||38||16||3||19||78||75||1.040||3||35
|-
|17||שפילד יונייטד||38||12||11||15||52||58||0.897||6-||35
|-
|18||נוטס קאונטי||38||13||8||17||39||51||0.765||12-||34
|- bgcolor=#F08080 
|19||בולטון וונדררס||38||14||5||19||52||58||0.897||33||6-||ירדה ליגה
|- bgcolor=#F08080 
|20||ברמינגהאם סיטי||38||9||12||17||40||60||0.667||30||20-||ירדה ליגה
|}

==קישורים חיצוניים==
* [http://www.rsssf.com/engpaul/FLA/1907-08.html נתונים מפורטים מאתר rsssf]

קטגוריה:תחרויות כדורגל ב-1907
קטגוריה:תחרויות כדורגל ב-1908
קטגוריה:עונות בפוטבול ליג
קטגוריה:1908 בממלכה המאוחדת
עונת 1908/1909 בפוטבול ליג

עונת 1908/1909 הייתה העונה ה-21 של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1908 והסתיימה ב-30 באפריל 1909.

הליגה כללה 20 קבוצות. ברדפורד סיטי ולסטר סיטי (שתיהן בפעם הראשונה בתולדות המועדון) היו הקבוצות שעלו מליגת משנה.

עבור הניצחון הוענקו שתי נקודות ונקודה עבור תוצאת תיקו. אם כמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ניוקאסל יונייטד זכתה באליפות בפעם הראשונה בתולדות המועדון.

בסוף העונה לליגת משנה ירדו מנצ'סטר סיטי ולסטר סיטי. במקומן לליגה הבכירה עלו בולטון וונדררס וטוטנהאם הוטספר (בפעם הראשונה בתולדות המועדון).

==כדורגלנים מצטיינים==

ברט פרימן מאברטון כבש 38 שערים וזכה בתואר מלך השערים. 

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1||ניוקאסל יונייטד ||38||24||5||9||65||41||1.585||24||53 ||זכייה בליגה
|-
|2||אברטון||38||18||10||10||82||57||1.439||25||46
|-
|3||סנדרלנד||38||21||2||15||78||63||1.238||15||44
|-
|4||בלקברן רוברס||38||14||13||11||61||50||1.220||11||41
|-
|5||ונסדיי||38||17||6||15||67||61||1.098||6||40
|-
|6||ווליץ' ארסנל||38||14||10||14||52||49||1.061||3||38
|-
|7||אסטון וילה||38||14||10||14||58||56||1.036||2||38
|-
|8||בריסטול סיטי||38||13||12||13||45||58||0.776||13-||38
|-
|9||מידלסברו||38||14||9||15||59||53||1.113||6||37
|-
|10||פרסטון נורת' אנד||38||13||11||14||48||44||1.091||4||37
|-
|11||צ'לסי||38||14||9||15||56||61||0.918||5-||37
|-
|12||שפילד יונייטד||38||14||9||15||51||59||0.864||8-||37
|- bgcolor=#99BADD 
|13||מנצ'סטר יונייטד||38||15||7||16||58||68||0.853||10-||37||זכייה בגביע האנגלי
|-
|14||נוטינגהאם פורסט||38||14||8||16||66||57||1.158||9||36
|-
|15||נוטס קאונטי||38||14||8||16||51||48||1.063||3||36
|-
|16||ליברפול||38||15||6||17||57||65||0.877||8-||36
|-
|17||ברי||38||14||8||16||63||77||0.818||14-||36
|-
|18||ברדפורד סיטי||38||12||10||16||47||47||1.000||0||34
|- bgcolor=#F08080 
|19||מנצ'סטר סיטי||38||15||4||19||67||69||0.971||34||2-||ירדה ליגה
|- bgcolor=#F08080 
|20||לסטר סיטי||38||8||9||21||54||102||0.529||25||48-||ירדה ליגה
|}

==קישורים חיצוניים==
* [http://www.rsssf.com/engpaul/FLA/1908-09.html נתונים מפורטים מאתר rsssf]

קטגוריה:תחרויות כדורגל ב-1908
קטגוריה:תחרויות כדורגל ב-1909
קטגוריה:עונות בפוטבול ליג
קטגוריה:1908 בממלכה המאוחדת
Edgend

אג'נד (Edgend) היא להקת פרוגרסיב פאוור מטאל ישראלית. השם Edgend הוא שילוב של המילים edge ו-end.

== היסטוריה ==
הלהקה במופע בפסטיבל אביב ב[[מוזיאון הכט בחיפה, מאי 2017]]

אג'נד התחילה את הפעילות שלה בשנת 2005.

בסוף 2006 אג'נד הוציאו דמו הנקרא 'Attached by Insanity' עם הסולן דאז, ערן גולדשטיין. באותה התקופה, ערן גולדשטיין כתב את המילים לשירים Balance ו-Voices. כמו כן השתתף בהלחנת השיר Voices.

לאחר כשנה, הלהקה חיממה את להקת Evergrey בהופעתם בתל אביב. באותה ההופעה רמי שלמון הופיע לראשונה עם אג'נד. לאחר מכן הוא הצטרף ללהקה כחבר קבע.

בשנת 2008 אג'נד התחילו לעבוד על האלבום הראשון שלהם 'A New Identity'. לאחר שחרור האלבום הלהקה המשיכה להופיע בישראל וגם יצאה לטור באירופה עם Evergrey. בשנת 2009 המתופף, פריאל חורש, עזב את הלהקה. במקומו הצטרף אסף רוזנברג. בשנת 2011 רמי שלמון ואסף רוזנברג עזבו את הלהקה ושאר הלהקה התחילו לעבוד על האלבום השני שלהם. בשל הקושי בעבודה ללא סולן ומתופף, הלהקה הפסיקה לעבוד על האלבום בשנת 2012.

לאחר 4 שנים, רפאל חברוני (תופים) ואלכס לינצקי (סולן) הצטרפו ללהקה. עם הגעתם הלהקה התחילה לעבוד על האלבום השני שלה. לאחר שנה של הופעות ברחבי הארץ, אלכס לינצקי עזב את הלהקה ובמקומו חזר הסולן המקורי של הלהקה, רמי שלמון.

== דיסקוגרפיה ==
=== 2009 - A New Identity ===
ימין

* הפקה: קווין קודפרד
* הפצה: Nightmare Records
* עטיפה: סוון דה קאלו

== קישורים חיצוניים ==

* 

* [http://www.metalist.co.il/InterviewPrivate.asp?id=417&lang=eng ריאיון במטאליסט], 15 ביוני 2010
* 
* 

== הערות שוליים ==

קטגוריה:להקות פאוור מטאל
קטגוריה:להקות פרוגרסיב מטאל ישראליות
קטגוריה:להקות מטאל סימפוני
חיל האוויר ה-25 של ארצות הברית

חיל האוויר ה-25 של ארצות הברית (באנגלית: The 25th Air Force) שימש פיקוד מודיעין של חיל האוויר של ארצות הברית. היחידה פעלה תחת פיקוד הקרב של חיל האוויר. משימת החיל הייתה לתמוך במבצעי מודיעין ובפרט מודיעין אותות עבור חיל האוויר ולפקח על מימוש האמנה למניעת הפצת נשק גרעיני מצד מדינות זרות.

בספטמבר 2019 הוחלט על מיזוג יכולות חיל האוויר ה-25 עם חיל האוויר ה-24 ליצירת חיל האוויר ה-16 של ארצות הברית שיספק יכולות לוחמת מידע לפיקוד הקרביים. האיחוד יצא לפועל באוקטובר 2019.

==ארגון ויחידות==
בחיל האוויר ה-25 שירתו כ-26,000 אנשים, הפזורים ב-75 מתקנים ברחבי העולם.

יחידות החיל העיקריות:
*כנף הסיור 9 - ממוקמת בבסיס חיל האוויר ביל בקליפורניה
**להק המבצעים 9
***טייסת הסיור הראשונה - מפעילה מטוסי ריגול לוקהיד U-2 וכלי טיס בלתי מאוישים RQ-4 גלובל הוק מבסיס ביל בקליפורניה
***טייסת הסיור החמישית - מפעילה מטוסי ריגול לוקהיד U-2 מבסיס חיל האוויר באוסאן שבקוריאה הדרומית
***טייסת הסיור 99 - מפעילה מטוסי ריגול לוקהיד U-2 מבסיס ביל בקליפורניה
***טייסת הסיור התשיעית - מפעילה כלי טיס בלתי מאוישים MQ-1 פרדטור, ו-MQ-9 ריפר מבסיס קריץ' בנבדה
**להק המבצעים 69
***טייסת הסיור 12 - מפעילה כלי טיס בלתי מאוישים RQ-4 גלובל הוק מבסיס ביל בקליפורניה
***טייסת הסיור השביעית
***טייסת הסיור 348 - מפעילה כלי טיס בלתי מאוישים RQ-4 גלובל הוק מבסיס חיל האוויר גרנד פורקס בדקוטה הצפונית
*כנף 55 - ממוקמת בבסיס חיל האוויר אופוט בנברסקה
**להק המבצעים 55
***טייסת הסיור 38 - מפעילה מטוסי בואינג RC-135 מבסיס אופוט בנברסקה
***טייסת הסיור 45 - מפעילה מטוסי WC-135 קונסטנט פיניקס, בואינג OC-135B ו-בואינג RC-135 מבסיס אופוט בנברסקה
***טייסת הסיור 82 - מפעילה מטוסי בואינג RC-135 מבסיס קדינה ביפן
***טייסת הסיור 95 - מפעילה מטוסי בואינג OC-135B ובואינג RC-135 מבסיס מידנהול באנגליה של חיל האוויר המלכותי ומכרתים
***טייסת המודיעין 97
***טייסת האימון הקרבי 338
***טייסת הסיור 343
***טייסת המודיעין 390 - פועלת מבסיס קדינה ביפן
***טייסת המודיעין - פועלת מבסיס מידנהול באנגליה
*כנף המודיעין, ריגול וסיור 70 - ממוקמת בפורט ג'ורג' מיד במרילנד, כוללת שישה להקים הממוקמים בארצות הברית, בזירת האוקיינוס השקט ובאירופה. תפקידה לשלב את יכולות חיל האוויר במבצעי קריפטולוגיה גלובליים ולתמוך בפעילות הסוכנות לביטחון לאומי.
*כנף המודיעין, ריגול וסיור 363 - ממוקמת בבסיס המשותף לנגלי-יוסטיס בווירג'יניה, כוללת שלושה להקים ומספקת מודיעין ליחידות קרביות טקטיות של חיל האוויר
*כנף המודיעין, ריגול וסיור 480 - ממוקמת בבסיס חיל האוויר לנגלי בווירג'יניה, כוללת שישה להקים ו-23 טייסות פעילות. משימתה לתמוך בלוחמת רשת, הצפנה, איסוף ועיבוד מודיעין צבאי
*מרכז היישומים הטכניים של חיל האוויר- ממוקם בבסיס חיל האוויר פטריק שבפלורידה, מטרתו מעקב אחר פיתוחים וניסויים גרעיניים ברחבי העולם ופיקוח על מימוש האמנה למניעת הפצת נשק גרעיני מצד מדינות זרות
*משרד הקריפטוגרפיה של חיל האוויר במרילנד

==קישורים חיצוניים==
*[http://www.25af.af.mil/ אתר חיל האוויר ה-25]

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יחידות חיל האוויר של ארצות הברית
קטגוריה:ארגוני מודיעין צבאי
קטגוריה:קהילת המודיעין האמריקאית
קטגוריה:המודיעין הצבאי האמריקני
חלק מהזמן

חלק מהזמן הוא אלבום האולפן הרביעי של הזמר עידן עמדי, שיצא לאור בשנת 2017 בחברת ארומה מיוזיק. לפני צאת האלבום כבר יצאו ממנו שלושה סינגלים לתחנות הרדיו - "עד שיעלה היום הבא", "חלק מהזמן" ו"עכשיו כולם רוקדים". "עד שיעלה היום הבא" ו"חלק מהזמן" נכנסו למצעד העברי השנתי של רשת ג' לשנת ה' תשע"ו.

האלבום הגיע למעמד "אלבום פלטינה" בתוך שבועות בודדים.

במהלך מלחמת חרבות ברזל, השיר "חלק מהזמן" מתוך האלבום, הגיע למקום ה-82 במצעד היטליסט של מאקו.<ref></ref>

== רשימת רצועות ==

== קישורים חיצוניים ==

* עידן עמדי - מאחורי 'חלק מהזמן' - פסיכולוג של מוזיקאים (פרק 1/4), באתר יוטיוב
* עידן עמדי - חלק מהזמן, באתר יוטיוב
* עידן עמדי - עכשיו כולם רוקדים, באתר יוטיוב

== הערות שוליים ==

קטגוריה:אלבומי 2017
קטגוריה:אלבומי עידן עמדי
קטגוריה:אלבומים בעברית
קטגוריה:אלבומי פלטינה בישראל
קטגוריה:אלבומי חברת ארומה מיוזיק
שילה עבדוס-סלאם

שילה עבדוס-סלאם (באנגלית: Sheila Abdus-Salaam, לבית טרנר; 14 במרץ 1952 – 12 באפריל 2017) הייתה שופטת בבית המשפט העליון לערעורים במדינת ניו יורק. היא הייתה האישה השחורה המוסלמית הראשונה שמונתה לשופטת בערכאה הגבוהה ביותר במערכת השיפוט במדינת ניו יורק, והאישה המוסלמית הראשונה שכיהנה כשופטת בארצות הברית.

== ראשית חייה וחינוך ==
עבדוס-סלאם נולדה בוושינגטון די. סי., שם גדלה למשפחה ממעמד הפועלים, עם שישה אחים ואחיות. היא למדה בבתי ספר ציבוריים בעיר.
כאשר חקרה את ההיסטוריה המשפחתית שלה כילדה, גילתה כי סבא רבא שלה היה עבד בווירג'יניה.

עבדוס-סלאם סיימה את לימודי התואר הראשון בברנארד קולג' בשנת 1974, ואת לימודי המשפטים באוניברסיטת קולומביה בשנת 1977. בקולומביה, למדה באותו מחזור עם התובע הכללי של ארצות הברית לעתיד, אריק הולדר.

== קריירה משפטית ==
לפני כהונתה כשופטת, עבדה עבדוס-סלאם כעורכת דין בחברת Brooklyn Legal Services ואף כיהנה כעוזרת התובע הכללי במשרד המשפטים של מדינת ניו יורק ביחידות לזכויות האזרח, נדל"ן ופיננסים. לאחר מכן עבדה בבית המשפט לעניינים אזרחיים של העיר ניו יורק מ-1992 עד 1993. היא מונתה לנשיאת בית המשפט העליון של מחוז ניו יורק מ-1993 ועד 2009, שם היא מונתה לנשיאת היחידה לערעורים, במחלקה המשפטית הראשונה בשנת 2009, על ידי המושל דייוויד פטרסון. היא הייתה סגנית בית המשפט לענייני ערעורים של מחוז ניו יורק מ-2009 ועד קידומה ב-2013.

היא הייתה מועמדת מטעם מושל ניו יורק אנדרו קואומו, ב-5 באפריל 2013, למילוי מקומו של השופט המנוח תיאודור ט. ג'ונס בבית המשפט העליון לערעורים של מדינת ניו יורק. המינוי אושר ללא התנגדות, בהצבעה שנערכה ב-6 במאי 2013.

== מותה ==
עבדוס-סלאם נמצאה מתה ב-12 באפריל 2017. גופתה נמצאה צפה בנהר ההדסון, שעות לאחר שדווח על היעדרותה מביתה, בהארלם. בתום חקירת המשטרה נקבע כי היא התאבדה.

== חייה האישיים ==
עבדוס-סלאם לקחה את שם המשפחה של בעלה הראשון, והשאירה אותו לאורך הקריירה המקצועית שלה. בעלה השני, ג'יימס האטצ'ר, היה בנו של אנדרו האטצ'ר, שעבד בתור קצין העיתונות של ג'ון פ. קנדי. בעלה השלישי, גרגורי איי. ג'ייקובס, איתו התחתנה ביוני 2016, היה כהן דת נוצרי בבישופות האפיסקופלית של ניוארק.

==ראו גם==
* ג'יין בולין (שופטת)

==קישורים חיצוניים==
* 
* 

==הערות שוליים==

קטגוריה:הרוגי טביעה
קטגוריה:וושינגטון די. סי.: אישים
קטגוריה:ניו יורק: אישים
קטגוריה:שופטות בתי המשפט של מדינת ניו יורק
קטגוריה:שופטי בתי המשפט של מדינת ניו יורק
קטגוריה:בוגרות ברנרד קולג'
קטגוריה:בוגרות בית הספר למשפטים באוניברסיטת קולומביה
קטגוריה:בוגרי בית הספר למשפטים באוניברסיטת קולומביה
קטגוריה:מתאבדות
קטגוריה:עורכות דין אמריקאיות במאה ה-20
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
קטגוריה:אמריקאיות שנפטרו ב-2017
קטגוריה:אמריקאים שנפטרו ב-2017
סוזוקי קיי

סוזוקי קיי, 3 דלתות, שנת 1998

סוזוקי קיי (באנגלית: Suzuki Kei) היא מכונית סופרמיני מתוצרת יצרנית הרכב היפנית, סוזוקי מוטור, אשר יוצרה בין השנים 1998–2004.

==דגמי סוזוקי קיי==
* 3 דלתות - האצ'בק
* 5 דלתות - האצ'בק

== תמונות ==
<gallery>
קובץ: Suzuki Kei interior.jpg|סוזוקי קיי - מבט לתא הנהג
קובץ:Suzuki Kei right.jpg|סוזוקי קיי
קובץ: Suzuki Kei 006.JPG| סוזוקי קיי
קובץ:Suzuki Kei 1998 3door.jpg| סוזוקי קיי - 3 דלתות
קובץ:Suzuki kei fislimited r.jpg| סוזוקי קיי - 5 דלתות
</gallery>

==ראו גם==
* סוזוקי מוטור
* סוזוקי קפוצ'ינו
* סוזוקי CV1
* סוזוקי סוויפט
* סוזוקי ספסיה
* סוזוקי פרונטה 800
* סוזוקי Suzulight

==קישורים חיצוניים==

* 

קטגוריה:מכוניות סופרמיני
קטגוריה:דגמי מכוניות שהושקו ב-1998
קיי
קטגוריה:כלי רכב יפניים
ג'ורג' שיינברג

ג'ורג' שיינברג (באנגלית: George Sheinberg) הוא שחיין אמריקאי-יהודי בעבר. אלוף המכביה השנייה (1935) ואלוף ארצות הברית ב-500 יארד חופשי בבריכה מקורה.

== ביוגרפיה ==
שיינברג היה קפטן נבחרת השחייה של הסיטי קולג' של ניו יורק.

במכביה השנייה שנערכה בשנת 1935 זכה שיינברג ב-3 מדליות, אחת מכל סוג. מדליית זהב, במשחה ל-100 מטר גב בתוצאה של 1:15.0 דקות, לפני ריינר מצ'כוסלובקיה (1:20 דקות) ורייזר מאוסטריה (1:22 דקות), מדליית כסף, במשחה ל-400 מטר חופשי, אחרי פרנטישק גטרויר מצ'כוסלובקיה (5:18.0 דקות) ולפני איליה שרייבמן מפולין ומדליית ארד, במשחה ל-1500 מטר חופשי בתוצאה של 22:53 דקות, אחרי פרנטישק גטרויר שקבע שיא מכביה חדש של 21:33.0 דקות ופאול ואגו מאוסטריה (22:11 דקות).

== קישורים חיצוניים ==
* [http://www.jta.org/1935/01/02/archive/slants-on-sports-141 Slants on Sports], Jewish Telegraphic Agency, January 2, 1935 
* 

== הערות שוליים ==

קטגוריה:שחייני חופשי
קטגוריה:שחייני גב אמריקאים
קטגוריה:שחיינים יהודים אמריקאים
קטגוריה:אלופי המכביה: שחיינים
מריאן מילר

מריאן מילר (באנגלית: Maryanne Miller) היא קצינה בדימוס בדרגת גנרל, בתפקידה האחרון שירתה כמפקדת פיקוד התובלה של חיל האוויר של ארצות הברית.
==ביוגרפיה==
מילר סיימה ב-1981 לימודי תואר ראשון במשפט פלילי באוניברסיטת המדינה של אוהיו, אותם עשתה במסגרת מלגה מתוכנית הכשרת קצונת המילואים של חיל האוויר של ארצות הברית.

עברה קורס טיס בבסיס ויליאמס באריזונה וקורס מדריכי טיסה בבסיס רנדולף בטקסס. שירתה כמדריכה וטייסת מטוסי אימון T-37 טוויט ושימשה סגנית מפקד טייסת האימונים 96. עברה הסבה למטוסי תובלה לוקהיד C-141 סטארליפטר ושירתה בטייסת התובלה 8 ובטייסת התובלה 313 בבסיס מקורד במדינת וושינגטון. שימשה סגנית להק המבצעים של כנף התובלה 459 בבסיס אנדרוז במרילנד והשתתפה במלחמת המפרץ. בתפקידה הבא שימשה קצינת המבצעים של טייסת התובלה 756 בבסיס. בשנים 1995–1998 שירתה במטה חיל האוויר כראש ענף תובלה אסטרטגית וקצינת תכנון במחלקת המילואים. בינואר 1998 מונתה לקצינת מבצעים בכנף התובלה 459.

טרם פיגועי 11 בספטמבר ב-2001 עבדה כמסעדנית ושקלה לפרוש מקריירת המילואים בחיל האוויר, אך בעקבות הפיגועים החליטה להמשיך בשירות. ושימשה טייסת מילואים על מטוסי C-5 גלקסי.

במאי 2004 מונתה למפקדת להק המבצעים של כנף התובלה 932 ובינואר 2006 מונתה למפקד הכנף. בינואר 2008 מונתה למפקד כנף ניידות אווירית 349. בנובמבר 2009 מונתה לראש ענף תכנון ודרישות בפיקוד המילואים של חיל האוויר, בינואר 2012 מונתה לסגנית לענייני שותפויות אסטרטגיות לקצין התכנון של המטות המשולבים. באוקטובר 2013 מונתה לסגנית מפקד פיקוד המילואים של חיל האוויר.

ביולי 2016 קודמה לדרגת לוטננט גנרל ומונתה לקצינת המילואים הראשית ומפקדת פיקוד כוחות המילואים של חיל האוויר. היא האישה הראשונה לכהן בתפקיד זה, וקצינת המילואים הראשונה בחיל האוויר בדרגת לוטננט גנרל. בספטמבר 2018 מונתה למפקדת פיקוד התובלה של חיל האוויר בדרגת גנרל. כיהנה בתפקיד עד פרישתה באוגוסט 2020.

במהלך שירותה צברה מעל 4,800 שעות טיסה, על מטוסי T-37 טוויט, T-38 טאלון, בואינג C-17, C-5 גלקסי, לוקהיד C-141 סטארליפטר, מקדונל דאגלס KC-10A, בואינג C-40 קליפר, מקדונל דאגלס C-9. היא השתתפה במלחמת המפרץ, במשימות בקוסובו, במלחמת עיראק ובמלחמה העולמית בטרור.

מילר בעלת תואר שני במנהל עסקים מאוניברסיטת טריידנט בקליפורניה, בוגרת המכללה לפיקוד ומטה והמכללה למלחמה של חיל האוויר ובוגרת קורס בכירים באוניברסיטת הרווארד.
==קישורים חיצוניים==

*[http://www.af.mil/About-Us/Biographies/Display/Article/108440/lieutenant-general-maryanne-miller/ ביוגרפיה] באתר חיל האוויר של ארצות הברית

==הערות שוליים==

קטגוריה:גנרלים בחיל האוויר של ארצות הברית
קטגוריה:גנרליות בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:אמריקאיות מעוטרות אות לגיון ההצטיינות
קטגוריה:מעוטרי מדליית השירות המצוין של חיל האוויר
קטגוריה:מעוטרות מדליית השירות המצוין של חיל האוויר
קטגוריה:טייסי חיל האוויר של ארצות הברית
קטגוריה:טייסות חיל האוויר של ארצות הברית (נשים)
קטגוריה:טייסות אמריקאיות
קטגוריה:מפקדי פיקוד התובלה של חיל האוויר של ארצות הברית
קטגוריה:גנרליות
קטגוריה:בוגרות אוניברסיטת המדינה של אוהיו
קטגוריה:בוגרי אוניברסיטת המדינה של אוהיו
קטגוריה:מלחמת המפרץ: אישים
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
אברהם יהושע העשיל בורנשטיין

הרב אברהם יהושע העשיל בורנשטיין היה רבה הראשי של קאזניץ ומוגלניצא, חי בשלהי המאה ה-19. נודע בשל ספרו סנהדרי קטנה.

==ספרו סנהדרי קטנה==
הרב אברהם בורנשטיין כתב את הספר סנהדרי קטנה, הכולל חידושים ופלפולים על מסכת סנהדרין, הספר זכה להסכמת רבים מחכמי דורו ביניהם רבי אברהם מסוכטושוב בעל ה"אבני נזר", רבי מאיר יחיאל הולשטוק האדמו"ר מאוסטרובצה ורבי יואב יהושע וינגרטן בעל ה"חלקת יואב". הספר הודפס בפיטרקוב בשנת 1903 על ידי בנו של הרב רבי משה אלעזר בורנשטיין.

==קישורים חיצוניים==
* 

קטגוריה:רבנים פולנים
קטגוריה:פרשני התלמוד
Kaleidoscope EP

Kaleidoscope (בעברית: קָלֵידוֹסקוֹפּ) הוא מיני-אלבום רוק אלטרנטיבי של להקת הרוק הבריטית קולדפליי.

האלבום כולל 5 שירים שמהווים קטע נלווה לשני אלבומיהם הקודמים של הלהקה, Ghost Stories ו-A Head Full of Dreams. זהו המיני-אלבום העשירי של הלהקה, והוא יצא לאור בחברת התקליטים "פרלופון" בהפקתו של ריק סימפסון. שירי האלבום הוקלטו בין השנים 2014 ל-2017, וב-14 ביולי 2017 יצא במהדורה דיגיטלית וב-4 באוגוסט יצא במהדורה פיזית.

כחלק משיתוף פעולה עם צמד התקליטנים האמריקאים אלכס פל ואנדרו טגארט (הצ'יינסמוקרס), ב-22 בפברואר יצא מתוך המיני-אלבום סינגל, "Something Just Like This", הלוקח חלק גם בו וגם באלבום האולפן של הצמד מאפריל 2017, Memories...Do Not Open. שיר נוסף מתוך המיני-אלבום, "Hypnotised", יצא ב-2 במרץ, ולאחריו "All I Can Think About Is You" ב-15 ביוני. סינגל שני, "Miracles (Someone Special)" בשיתוף פעולה עם הראפר "ביג שון", יצא ב-14 ביולי.

== רשימת רצועות ==

== קישורים חיצוניים ==

קטגוריה:מיני-אלבומים מ-2017
קטגוריה:אלבומי קולדפליי
קטגוריה:מיני-אלבומים באנגלית
קטגוריה:אלבומי רוק אלטרנטיבי
קטגוריה:אלבומי חברת פרלופון
מכללת המלחמה של הצי

מכללת המלחמה של הצי (באנגלית: Naval War College) היא המכללה לפיקוד ומטה של צי ארצות הברית.

המכללה נוסדה ב-1884 והכשירה לאורך שנות קיומה מעל 24,000 קצינים. כל מחזור כולל כ-600 קצינים מהצי, מזרועות נוספות של הכוחות המזוינים של ארצות הברית, מסוכנויות פדרליות ומצבאות זרים, בנוסף עוד כ-1,000 סטודנטים בתוכניות לימודים מרחוק. הלימודים לשוהים במכללה נמשכים כ-10 חודשים בשלושה סמסטרים. המכללה מעניקה תואר שני בלימודי הגנה ואסטרטגיה או תואר בלימודי ביטחון לאומי ואסטרטגיה. כמו כן מועברים במכללה קורסי הכשרה קצרים לקציני מילואים. היא אחת מתשע עשרה האקדמיות הפדרליות של ארצות הברית.

המכללה מורכבת משש יחידות אקדמיות:
*הקולג' ללוחמה ימית - מיועד לקצינים בכירים מכל הזרועות ומבכירים בסוכנויות הפדרליות השונות
*הקולג' לפיקוד ומטה - מיועד לקצינים בדרגת לוטננט קומנדר/מייג'ור ומקביליהם בסוכנויות הפדרליות
*הקולג' לפיקוד של הצי - מיועד לקצינים בכירים מציי מדינות זרות
*הקולג' למטה של הצי - מיועד לקצינים בדרגות הביניים מציי מדינות זרות
*הקולג' ללימודים מרחוק - מיועד לקצינים בשירות סדיר ומילואים וכן לעובדי ממשלה ומספר מצומצם של קציני ים ממדינות בעלות ברית. ומאפשר קבלת דיפלומה דרך לימודים בהתכתבות או בקורסים מקוונים
*הקולג' למנהיגות מבצעית ואסטרטגית - מיועד לקצינים בכירים מדרגת אדמירל משנה לפחות, ומספק הכשרה בתחומי המטות המשולבים

==קישורים חיצוניים==

* 

* [https://www.usnwc.edu/ אתר מכללת המלחמה של הצי]

קטגוריה:ערכים שבהם תבנית בריטניקה אינה מתאימה
קטגוריה:אוניברסיטאות ומכללות צבאיות
קטגוריה:רוד איילנד: חינוך
קטגוריה:צי ארצות הברית
קטגוריה:ארצות הברית: אוניברסיטאות ומכללות
קטגוריה:ארצות הברית: אקדמיות צבאיות
קטגוריה:אקדמיות ימיות